Matthias Claudius

File agus iriseoir Gearmánach ab ea Matthias Claudius.Do bhaineadh Claudius úsáid as an ainm cleite Asmus leis. Do rugadh é, ar an 15ú lá de Lúnasa sa mbliain 1740, i Reinfeld (Holstein), baile beag atá suite i dtuaisceart na Gearmáine, agus do fuair sé bás, ar an 21ú lá d'Eanáir sa mbliain 1815, i gcathair Hamburg na Gearmáine.

Tá cáil ar Chlaudius de bharr a chuid filíochta tochtmhaire go háirithe, filíocht a bhfuil tionchar na Volkslieder - .i. amhráin dhúchasacha na Gearmáine - le feiscint uirthi. Is é Der Tod und das Mädchen (Gaeilge: 'An Bás agus an Cailín') an dán is cáiliúla de chuid Chlaudius. Do bhunaigh Franz Schubert Kunstlied - nó 'amhrán ealaíne' - dá chuid ar an ndán san.

 Tagairtí 

Catagóir:Filí Gearmánacha
Catagóir:Iriseoirí Gearmánacha
Catagóir:Daoine a rugadh i 1740
Catagóir:Básanna i 1815